
KLASA: 246-02/26-01/01						
URBROJ: 2196-8-01/01-26-02	
Bogdanovci, 23.02.2026. 

Temeljem članka 29. Statuta Općine Bogdanovci („Službeni vjesnik“ Vukovarsko-srijemske županije br. 4/21, 21/22), Općinsko vijeće Općine Bogdanovci na 8. sjednici održanoj dana 23.02.2026. godine, donosi: 


ODLUKU
o usvajanju Izvješća o izvršenju Plana djelovanja  u području 
prirodnih nepogoda za 2025. godinu


Članak 1.

Usvaja se Izvješće o izvršenju Plana djelovanja u području prirodnih nepogoda za 2025. godinu.

Članak 2.

Ova Odluka stupa na snagu osmi dan od dana objave u “Službenom vjesniku” Vukovarsko-srijemske županije.



																				Predsjednica Općinskog vijeća
Općine Bogdanovci
Jelena Vinaj, mag.oec.

________________________

KLASA: 246-02/26-01/01
URBROJ: 2196-8-01/01-26-01
Bogdanovci, 23.02.2026.


IZVJEŠĆE
O IZVRŠENJU PLANA DJELOVANJA
U PODRUČJU PRIRODNIH NEPOGODA ZA 2025. GODINU

Na temelju članka 17.  stavak 3. Zakona o ublažavanju i uklanjanju posljedica prirodnih nepogoda (NN 16/19) kojim se uređuju kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području Republike Hrvatske, izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju Plana djelovanja u području prirodnih nepogoda za proteklu kalendarsku godinu.

Temeljem članka 3 Zakona, Prirodnom nepogodom, u smislu ovoga Zakona, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu. Prirodnim nepogodama smatraju se: potres, olujni, orkanski i ostali jak vjetar, požar, poplava, suša, tuča, mraz, izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta te druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.
Štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite. 

Prilikom provedbi mjera radi djelomičnog ublažavanja šteta od prirodnih nepogoda, obvezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi te onemogućavanje nesmetanog funkcioniranja gospodarstva.

Plan djelovanja u području prirodnih nepogoda za 2025. godinu (u daljnjem tekstu Plan) donesen je na 45. sjednici Općinskog vijeća Općine Bogdanovci, dana 25. studenog 2024. godine, KLASA: 246-02/24-01/01, URBROJ: 2196-8-01/01-24-01.
Navedenim Planom utvrđene su prirodne ugroze za koje se Plan donosi, te mjere i nositelji u slučaju nastajanja prirodne nepogode.
Planom je predviđeno da će se obrađivati mjere i postupci JLS u slučaju slijedećih prirodnih nepogoda:

1. Suše
2. Tuča
3. Olujno i orkansko nevrijeme

Ostale prirodne nepogode obrađene su drugim planskim dokumentima (Planom djelovanja CZ ili Planom zaštite od požara), te se sukladno tumačenju Ministarstva financija,  da se ugroze koje se obrađuju dokumentima zaštite i spašavanja, odnosno u ovom slučaju Procjenom rizika i Planom djelovanja CZ za područje Općine (potres, poplava, ekstremne vremenske pojave-visoke temperature i epidemije i pandemije i degradacija tla-klizišta) neće obrađivati ovim Planom jer su mjere i postupci obrađeni u Planu djelovanja sustava CZ.

Prirodna nepogoda može se proglasiti ako je vrijednost ukupne izravne štete najmanje 20% vrijednosti izvornih prihoda Općine Bogdanovci za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području Općine Bogdanovci ili ako je nepogoda umanjila vrijednost imovine na području Općine Bogdanovci najmanje 30%.
Ispunjenje uvjeta iz prethodnog stavka utvrđuje Općinsko povjerenstvo za procjenu šteta.

Sukladno Odluci župana Vukovarsko-srijemske županije od 04.09.2025. godine KLASA: 920-09/25-01/61, URBROJ: 2196-01-25-2 o proglašenju prirodne nepogode suša na području Grada Otoka, Grada Vinkovaca, Grada Županje, Općine Andrijaševci, Općine Babina Greda, Općine Bogdanovci, Općine Borovo, Općine Bošnjaci, Općine Drenovci, Općine Gradište, Općine Gunja, Općine Ivankovo, Općine Lovas, Općine Markušica, Općine Negoslavci, Općine Nijemci, Općine Privlaka, Općine Stari Jankovci, Općine Štitar, Općine Tompojevci, Općine Tordinsci, Općine Tovarnik, Općine Trpinja, Općine Vrbanja, proglašena je prirodna nepogoda na području Općine Bogdanovci (naselja Bogdanovci, Petrovci, Svinjarevci) zbog vremenskih nepogoda uzrokovanih sušom kojom su na navedenom području nanijete velike materijalne štete na poljoprivredi od 01.06.2025. do 31.08.2025. godine.  
Sukladno odredbama Zakona o ublažavanju i uklanjanju posljedica prirodnih nepogoda, općinsko povjerenstvo za procjenu štete od elementarnih nepogoda za unijelo je procjenu šteta u Registar šteta.

Općinsko vijeće Općine Bogdanovci je na 45. redovnoj sjednici održanoj 25. studenog 2024. godine donijelo Plan djelovanja u području prirodnih nepogoda za 2025. godinu („Službeni vjesnik“ Vukovarsko-srijemske županije br. 27/24), čime je Općina ispunila zakonsku obvezu sukladno članku 17. stavku 1. Zakona o ublažavanju i uklanjanju posljedica prirodnih nepogoda.

OPĆINSKI NAČELNIK
Marko Barun, mag.admin.publ.

